VIRSI 301 Suomen ev.lut. kirkon virsikirja
Kirkasta, oi Kristus, meille -
ristinuhri Golgatan, -
josta meille langenneille -
loistaa sydän Jumalan.
Uskon silmä kiinnitä -
aina kohti ristiä.
Synkeys nyt hajoaapi, -
yöstä päivä valkenee.
Kun näin Jeesus voiton saapi, -
taivas meille aukenee.
Herra Jeesus verellään -
rauhan tuotti ristillään.
Eksynyttä lammastansa -
hän on aina säälinyt, -
tuonut laumaan armossansa, -
siinä sitä kärsinyt.
Uskon, että käydä saan -
kasvojansa katsomaan.
Ei siis alla kiusausten -
epäillä nyt tarvitse, -
eikä tiellä huokausten -
epätoivo vallitse, -
kun on täysi sovitus, -
sielun turva, pelastus.
Niinpä uskon silmä kantaa -
yli matkan myrskyisen.
Katsellessa rauhan rantaa -
kaipuu täyttää sydämen.
Saavu kohta, määränpää, -
silloin tyyntyy myrskysää.
Jeesus, sinun alkamasi -
usko on ja kilvoitus.
Myös on sinun hallussasi -
matkan päässä vapahdus.
Silloin minut uupuneen -
noudat kotiin taivaaseen.
Tekstitys: Annukka Eskola